Lada 2107

Lada 2107 (VAZ-2107, Žiguli) oli venäläinen, maaliskuusta 1982 huhtikuuhun 2012 valmistettu sedan-koristen henkilöautojen mallisarja. Malli perustuu Lada 2105:een, jonka juuret taasen juontavat vuonna 1966 markkinoille tulleeseen italialaiseen perhe-sedaniin, Fiat 124:ään. Länsimarkkinoilla VAZ-2107 oli myynnissä mm. nimillä Lada Nova ja Lada Riva.

Yleistä 
Vuodesta 2002 vuoteen 2012 VAZ-21070 varianttia valmistettiin Ukrainassa, LuAZ-, ZAZ- ja KrAZ-autotehtailla. Toukokuussa 2008 Lada 2107:n valmistus aloitettiin Tšetšenian Orgassa sijaitsevalla Pishchemash-yhtiön () tehtaalla. AvtoVAZ siirsi 2107:n valmistuksen tytäryhtiölleen IzhAvto:lle maaliskuussa 2011.

Ainoastaan vuotta myöhemmin, huhtikuussa 2012, AvtoVAZ-konserni päätti lopettaa takavetoisen Lada 2107:n tuotannon IzhAvto:n tehtaalla ja siirtyä myös siellä etuvetoisen Lada Grantan valmistukseen. Viimeinen Lada 2107 rullasi IzhAvto:n linjalta huhtikuun 17. päivänä vuonna 2012 Egyptissä Lada 2107:ää valmistettiin vuoden 2014 elokuuhun asti

Näkyvät erot verrattuna 2105-malliin 
 Kromikehyksellä varustettu korkeampi maski
 Takavalojen erilainen struktuuri
 Korkeaselkänojaiset etuistuimet 
 Kattoverhoiluna muotovalettu elementti
 Uusittu kojetaulu, jossa kierrosluku- ja öljynpainemittarit, uusi ohjauspyörä ja raitisilmasuulakkeet mittarikonsolissa
 Kromilistoilla varustetut sirommat muovipuskurit 
 Tavaratilan kannen erilainen muotoilu (kannessa ei ole pituussuuntaisia muotopokkauksia)

Lada 2107 Suomessa (1983 – 1996) 
Vuosiluvut tarkoittavat mallin myyntiaikaa Suomessa, eivät mallin valmistusvuosia.

 Vuonna 1983 uusi 2107 korvasi markkinoilla mallin 1500 S (VAZ-21053 / 1983 – 1984). Tekniikkana edelleen aiemmassa Lada 1500 S (VAZ-2103) -mallissa esitelty moottori ja vaihteisto. Tämän mallin taas korvasi uudelleen vuonna 1990 markkinoille tullut 2105-korinen 1500 S.
 Vuonna 1984 markkinoille tuotiin 2107 varustettuna 2105:n moottorilla, mallinimenä Lada 1300 S (VAZ-21072 / 1984 – 1990). Tämä korvasi markkinoilla 1,3-litraisen 2105-mallin.
 Vuonna 1985 vanhan Lada 1600 (VAZ-2106) -mallin korvasi Lada 1600 SL (VAZ-21074 / 1985 – 1996), jossa suomalainen verhoilu, alumiinivanteet, lämmitettävät etuistuimet sekä vaihtoehtoisesti 5-vaihteinen vaihteisto. Vuodesta -85 lähtien myös malli 2107 oli mahdollista saada viisiportaisella vaihteistolla. 
 Vuonna 1986 kaikkien takavetoisten mallien vakiovaihteistoksi tuli Lada 2105:n välityssuhteilla varustettu neliportainen vaihteisto.
 Vuonna 1990 kaikkien takavetoisten mallien vakiovaihteistoksi tuli viisiportainen vaihteisto.
 Vuonna 1992, pienen toimituskatkoksen jälkeen, 1600 SL -mallista tuli myyntiin vähäpäästöinen versio, katalysaattorilla ja sähköisesti ohjatulla Axtec-kaasuttimella varustettuna.
 Vuonna 1994 tuli myyntiin polttoaineen yksipistesuihkutuksella varustettu Lada 1700i (VAZ-21073-40 / 1994 – 1997). Mallistoa palasi täydentämään myös vanha 2107-malli, nyt myyntinimellä Lada 1500 SL (2107 / 1994 - 1996).
 Vuonna 1996 kaasutinmallien myynti Suomessa loppui.
 Vuonna 1997 Suomessa myytiin viimeiset takavetoiset Ladat.

Tekniset tiedot  
Lada 2107:n, ja sen muunnosten, Suomessa tarjolla olleet vaihtoehdot:

Ottomoottorit

Lähteet

Aiheesta muualla 
 2008 LADA VAZ 2107. In depth tour, Test Drive. -video

2107
1980-luvun autot
1990-luvun autot
2000-vuosikymmenen autot
2010-luvun autot